Agnoscant omnes fideles futuri et presentes quod Symon Franci reliquit atque concessit Deo et sancte Marie de Firmitate et monachis ejusdem loci quicquid tenebat de terra Petri Furci et Ulrici de Bassei. Monachi vero Firmitatis dederunt antefati Symoni unam cappam et unam pausam de terra ad Fontanam Benedictam et unam charratam feni sub Varenna, in sua vita tantum, et post mortem debet redire ad monachos Firmitatis, et quandiu vixerit debet dare antefatis monachis duos nummos pro cognitione. Hujus rei testes: Brunus de Peirola, Richardus, filius Johanne Begesse, Amaneviz de Mez, Robertus Guillelmus.